### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Bekendtgørelse om direkte linjer mellme VE-anlæg og forbrugssted
Den 1. maj 2023 trådte en bekendtgørelse om direkte linjer(el-linjer) i kraft, som en udmøntning af PtX-aftalen fra den 15. marts 2022. Den har til formål at opstille tilladelseskriterier, vilkår og ansøgningsprocessen for direkte linjer mellem produktionsanlæg og forbrugsanlæg. Et vigtigt element i den nye lovgivning er, at mindst et af anlæggene skal være nye for, at det er muligt at etablere en direkte linje, f.eks. at en nyetableret vindmøllepark forsyner et eksisterende fjernvarmeværks varmepumpe, eller at et nyt fjernvarmeværks varmepumpe har en direkte linje til en eksistende vindmøllepark. Derudover er der også en række andre kriterier, som skal være opfyldt. Det er Energistyrelsen, som behandler ansøgninger om etablering af direkte linjer. Andre myndigheder behandler anden lovgivning, som er nødvendig for at etablere direkte linjer, som f.eks. miljølovgivning.

Statsligt veto på forslag til kommuneplantillæg 131-740, Oplevelsesøkonomisk erhvervsområde Majken Lind

Kirkeministeren har 24. april fremsendt et statsligt veto for kommuneplantillæg 131-740, Oplevelsesøkonomisk erhvervsområde Majken Lind. Vetoet har opsættende virkning og kommunalbestyrelsen kan ikke vedtage kommuneplantillægget, før vetoet er frafaldet. Emil Jørgensen er todelt og går på anvendelse og landskab, begge dele i forbindelse med kystnærhedszonen. Plan og Oskar Bach mener, at der ikke i nødvendigt omfang er redegjort for nødvendigheden af udlægget, dvs. kunne anlægget være lokaliseret et andet sted i kommunen uden for kystnærhedszonen.

Miljøstyrelsen mener, at der ikke i nødvendigt omfang er redegjort for landskabspåvirkningen både i form af det bevaringsværdige landskab, de Større, Sammenhængende Landskaber og det nationale kystlandskab herunder påvirkningen af de geologiske kystlandskaber.

Forvaltningen tager kontakt til Plan og Oskar Bach for at afklare omfanget af vetoet samt kravene til en revideret redegørelse. Forvaltningen forventer at kunne sende en sagsfremstilling vedrørende Hattesvej til politisk behandling i juni.

Bekendtgørelse om planlægning for lokalplanpligtige solcelleanlæg i det åbne land

Marlene Olesen og Oskar Bach har den 3. maj udsendt et udkast til bekendtgørelse om planlægning for lokalplanpligtige solcelleanlæg i det åbne land. Udkastet er i høring frem til den 29. juni og træder i kraft den 1. september 2023.
Bekendtgørelsen fastlægger en afstand på min. 100 meter fra første solpanel til nærmeste nabo, landsby eller byzone, ejer er undtaget afstandskravet.
Dertil strammes kravet for placering af solceller i kystnærhedszonen. I forbindelse med lokalisering og planlægning skal der tages hensyn til jordbrugsmæssige, natur- og landskabsinteresser. Hvordan de forskellige interesser skal vægtes og behandles vil være op til Kommunalbestyrelsen, hvorfor Kommunalbestyrelsen inden 1. september 2024 skal havde offentliggjort et forslag til kommuneplantillæg, der fastlægger kommunens retningslinjer for planlægning af solcelleanlæg. Forslag til kommuneplantillæg der offentliggøres før bekendtgørelsen træder i kraft den 1. september 2023, er undtaget bekendtgørelsen.

Udkast til bekendtgørelsen kan findes her - [link](https://prodstoragehoeringspo.blob.core.windows.net/32a9109c-e00e-497e-903f-589d24c59898/Solcellebekendtg%C3%B8relse%20-%20udkast%20i%20h%C3%B8ring%203%20maj%202023.pdf)

Folkemødet på [adresse] den 14.-16. juni
Der er reserveret en plads til et medlem af Klima-, Vækst- og Udviklingsudvalget, som kan deltage sammen med kommunaldirektøren. Udvalgsformanden er forhindret. Ønsker et andet udvalgsmedlem at deltage?

### Kommunaldirektøren indstiller,

at orienteringen tages til efterretning.

### Beslutning

* Formanden er medlem af Den danske Transportkommission, hvor der for nylig har været møde.
* Forslag om ét borgermøde i august vedr. VE-anlæg.
* Møde om autocampere den 15. maj.
* Tilbud om udstilling om bæredygtig arkitektur i uge 42-48.
* Mike Paulsen deltager i Folkemøde.